Ibrahim Rugova

thumb|220px|right|Dr. Ibrahim Rugova Dr.Ibrahim Rugova lindi më 2 dhjetor 1944 dhe vdiq më 21 janar 2006.

Jeta
Lindi në fshatin Cerrcë, komuna e Istogut, në Kosovë, menjëherë mbas lindjes së tij, më 10 janar 1945, humbi babain i cili u pushkatua nga çetnikët që vepronin në territorin e Kosovës. Mbas mbarimit të shkollës fillore ai vazhdoi shkollimin e mesëm në Pejë, të cilin e kreu me suksesë në vitin 1967. Studimet e larta i kreu në Prishtinë, në Fakultetin e Filozofisë të Universitetit të Prishtinës. Pas diplomimit në Degën e Albanologjisë më 1971 ai vazhdoi për një vit në Ecole Pratique des Hautes Etudes të Parisit studimet akademike në degën e letërsisë. Në vitin 1984 doktoroi në Universitetin e Prishtinës në degën e Letërsisë, po këtë vit u zgjodh kryetar i Shoqatës së Shkrimtarëve të Kosovës.

Politika
Si kryetar i partis së sapo formuar, të quajtur Lidhja Demokratike e Kosovës u zgjodhë më 23 dhjetor 1989. Si kryetarë i kësaj partie, kontriboi në shumë ngjarje të rëndësishme në teritorin e Dardanisë, siç janë: Deklarata e Pavarësisë (2 korrik 1990), shpallja e Kosovës Republikë dhe miratimi i kushtetutës së saj (7 shtator 1990), referendumi popullor për pavarësinë dhe sovranitetin e Kosovës mbajtur në fund të shtatorit të vitit 1991, zgjedhjet e para shumëpartiake për Kuvendin e Kosovës dhe zgjedhjet presidenciale në Republikën e Kosovës më 24 maj 1992. Në zgjedhjet e kuvendit i cili përbëhej nga tri partit kryesore të Kosovës fiton partia e tij, me këtë si Kryetar i Republikës së Kosovës, me shumicën e votave zgjedhet Ibrahim Rugova.

Fondacionit Paul Litzer i Danimarkës në vitin 1995 i jepë Ibrahim Rugoves Çmimi për paqe. Më 1996 zgjedhet si anëtar korrespondent i Akademisë së Arteve dhe të Shkencave të Kosovës dhe shpallet doktor nderi i Universitetit të Parisit VIII në Paris. Në zgjedhjet e mbajtura në mars 1998 ai rizgjedhet në poziten e kryetarit të republikës, po në këtë vitë pranon Çmimi Saharov nga Parlamentit Evropian.

thumb|left|130px|I. RugovaGjatë luftës së Kosovës ai qëndroi në Kosovë dhe paraburgoset së bashku me familjen e tij nga qeveria e serbisë, e cila pas disa ditësh maltretimi psiqikë i lejon atij dhe familjes së tij largimin nga Beogradi. Në vitin 1999 shpallet qytetar nderi i qyteteve italiane: Venedikut, Milanos dhe Breshias (Brecscia) si dhe nga qyteti gjerman Mynster (Münster) i ndahet Çmimin për paqe. Mbas luftës kthehet në Kosovë dhe në zgjedhjet e mbajtura nën mbikqyrjen e komunitetit ndërkombëtarë ai përsëri zgjedhet kryetar i Kosovës. Në vitin 2000 pranon Çmimin për paqe të Unionit Demokratik të Katalonisë Manuel Carrasco i Formiguera, në Barcelonë.

Veprimtaria letrare e Ibrahim Rugovës është prezente para angazhimit të tij politik. Kështu ai ishte si nismë redaktor në gazeten Bota e Re, shkroi në revisten shkencore  Dituria  që botoheshin në Prishtinë. Po ashtu punoi si hulumtues i letërsisë në Institutin Albanologjik të Prishtinës dhe për një kohë ishte kryeredaktor i revistës së këtij instituti,  Gjurmime albanologjike .

Çmimet dhe titujt ndërkombëtarë

 * Çmimi për paqe - (1995 Fondacionit Paul Litzer në Danimarkë)
 * Doktor Nderi - (1996 Universitetit i Parisit VIII Sorbonë, Francë)
 * Honourus Causa
 * Çmimi Saharov - (1998 Parlamentit Evropian)
 * Çmimin për paqe - (1999 Qyteti Mynster (Münster), Gjermani)
 * Qytetar nderi i Venedikut - (1999)
 * Qytetar nderi i Milanos - (1999)
 * Qytetar nderi i Breshias (Brecscia) - (1999)
 * Çmimin për paqe (2000 Unioni Demokratik i Katalonisë - Barcelonë, Spanjë)
 * Manuel Carrasco i Formiguera
 * Çmim nderi për paqe nga qyteti i New Yorkut, SHBA (19 Nëntor 2005)

Botimet

 * Prekje lirike - 1971
 * Kah teoria - 1971
 * Strategjia e kuptimit - 1980
 * Vepra e Bogdanit 1675-1685 - 1982
 * Kahe dhe premisa të kritikës letrare shqiptare 1504-1983 - 1983
 * Refuzimi estetik - 1987
 * Kritika letrare ( bashkë me Sabri Hamitin) - 1979
 * Bibliografika e kritikës letrare shqiptare ,44-74 (bashkë me Isak Shemen) - 1976

Lidhje të jashtme

 * Libri i zisë i Ibrahim Rugovës
 * Biografia - Film dokumentar prodhim i RTK-së

Ибрахим Ругова Ibrahim Rugova Ibrahim Rugova Ibrahim Rugova Ибрагим Ругова Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova イブラヒム・ルゴバ Ibrahim Rugova Ibrahim Rugova Ibrahim Rugova Ibrahim Rugova Ibrahim Rugova Ругова, Ибрагим Ibrahim Rugova Ibrahim Rugova Ibrahim Rugova Ибрахим Ругова Ibrahim Rugova İbrahim Rugova 易卜拉欣·鲁戈瓦